# Brotogeris

Brotogeris és un gènere d'ocells de la família dels psitàcids endèmic d'Amèrica Central i del Sud.

## Descripció

Mesuren uns 23 cm i són molt sociables. Són de cos compacte i en ocasions de cua allargada i estreta perquè només les timoneres centrals són llargues. Es caracteritzen per tenir una coloració principalment verdosa, sense dimorfisme sexual molt abundants en les respectives àrees de distribució. Principalment s'alimenten de llavors, fruita, brots i insectes i com la majoria de cotorres, nidifiquen en forats d'arbres.

## Comportament en captivitat

Els resultats de la reproducció s'obtenen amb més probabilitat quan s'allotgen en grups reduïts i no com a parelles individuals. En captivitat, solen ser força feréstecs per la qual cosa és important tenir només parelles sexades i introduir alhora tots els membres del grup dins aviari. Reintroduir qualsevol individu que s'hagi extret serà un cau de problemes, tot i que els ocells joves que s'han criat a l'aviari normalment s'acceptaran sense problemes. Es poden alimentar igual que altres espècies de lloros i cotorres, encara que la fruita hauria de tenir una part més important en la dieta.

## Taxonomia

El gènere Brotogeris va ser introduït el 1825 pel zoòleg irlandès Nicholas Aylward Vigors amb la cotorreta caragrisa com a espècie tipus. El nom prové del grec antic «brotogērus» que significa “amb veu humana”.
Segons la Classificació del Congrés Ornitològic Internacional (versió 14.2, 2024) aquest gènere està format per 8 espècies:
* cotorreta alagroga (Brotogeris chiriri).
* cotorreta aladaurada (Brotogeris chrysoptera).
* cotorreta d'ales cobalt (Brotogeris cyanoptera).
* cotorreta de barbeta taronja (Brotogeris jugularis).
* cotorreta caragrisa (Brotogeris pyrrhoptera).
* cotorreta frontgroga (Brotogeris sanctithomae).
* cotorreta tirica (Brotogeris tirica).
* cotorreta versicolor (Brotogeris versicolurus).

## Referències

* ↑ Alderton, David. The ultimate encyclopedia of caged & aviary birds : a practical family reference guide to keeping pet birds, with expert advice on buying, understanding, breeding and exhibiting birds. London : Southwater ; [S.l.] : Distributed by National Book Network, 2011, p. 196. ISBN 978-1-78019-048-8.
* ↑ Ravazzi, Gianni. Enciclopedia Mundial de Los Loros. Las Más Bellas Especies y Variedades ((eBOOK)). 1a.t ed.. Nova York: De Vecchi, Editorial, S.A, 23 juny 2023. ISBN 978-1-63919-759-0.
* ↑ Alderton, David. «The ultimate encyclopedia of caged & aviary birds : a practical family reference guide to keeping pet birds, with expert advice on buying, understanding, breeding and exhibiting birds» p. 196. Southwater. [Consulta: 21 gener 2025].
* ↑ Vigors, Nicholas Aylward. On the arrangement of the genera of birds. v.2. Londres: Zoological Journal, 1825, p. 391–405 [400]. (v.2).
* ↑ Peters, James Lee. Check-list of birds of the world. v.3. Cambridge: Harvard University Press, 1937, p. 205 [Consulta: 21 gener 2025].
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 78. ISBN 978-1-4081-2501-4 [Consulta: 21 gener 2025].
* ↑ Gill, Frank; Donsker, David. «Parrots, cockatoos – IOC World Bird List» (en anglès). IOC World Bird List v14.2, 17-08-2024. [Consulta: 21 gener 2025].